
RADVILIŠKIO RAJONO SAVIVALDYBĖS TARYBA

SPRENDIMAS
DĖL SKOLŲ PRIPAŽINIMO BEVILTIŠKOMIS IR JŲ NURAŠYMO RADVILIŠKIO RAJONO SAVIVALDYBĖS BIUDŽETINĖSE ĮSTAIGOSE TVARKOS APRAŠO PATVIRTINIMO

2025 m.                  d. Nr. T-  
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklėmis, patvirtintomis Lietuvos Respublikos finansų ministro 2002 m. vasario 11 d. įsakymu Nr. 40 „Dėl Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“, Radviliškio rajono savivaldybės taryba nusprendžia: 
Patvirtinti Skolų pripažinimo beviltiškomis ir jų nurašymo Radviliškio rajono savivaldybės biudžetinės įstaigose tvarkos aprašą (pridedama). 



Savivaldybės meras 	

PATVIRTINTA
Radviliškio rajono savivaldybės tarybos
2025 m. lapkričio 27 d. sprendimu Nr. T-   



 SKYRIUS


. Skolų pripažinimo beviltiškomis ir jų nurašymo Radviliškio rajono savivaldybės biudžetinėse įstaigose tvarkos aprašas (toliau – Tvarkos aprašas) reglamentuoja skolų pripažinimo beviltiškomis, pastangų susigrąžinti šias skolas įrodymo procedūras bei skolų nurašymą.
. Šis Tvarkos aprašas taikomas visoms Radviliškio rajono savivaldybės (toliau – savivaldybė) biudžetinėms įstaigoms (toliau kartu – savivaldybės įstaigos, atskirai – savivaldybės įstaiga).
. Šis Tvarkos aprašas parengtas, vadovaujantis Lietuvos Respublikos civiliniu kodeksu ir Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklėmis, patvirtintomis Lietuvos Respublikos finansų ministro 2002 m. vasario 11 d. įsakymu Nr. 40 „Dėl Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“.


 SKYRIUS


. Skola, jos dalis ir / ar delspinigiai (toliau – skola), kurių neįmanoma ar netikslinga išieškoti iš fizinio ar juridinio asmens (toliau – skolininkas), gali būti pripažinta beviltiška dėl šių priežasčių:
. savivaldybės įstaiga negali susigrąžinti skolos, kuri neviršija arba lygi 150 eurų, praėjus ne mažiau kaip trejiems metams nuo skolos įtraukimo į apskaitą momento;
. savivaldybės įstaiga negali susigrąžinti skolos, kuri viršija 150 eurų, praėjus ne mažiau kaip penkeriems metams nuo skolos įtraukimo į apskaitą momento;
. skolininkas yra miręs arba paskelbtas mirusiu ir nėra įpėdinių, galinčių atsakyti už skolinius įsipareigojimus, arba įpėdinio turto nepakanka palikėjo skoloms susigrąžinti;
. skolininkas yra likviduotas;
. skolininkas yra bankrutavęs;
. suėjęs skolos išieškojimo senaties terminas;
. skolos išieškojimo išlaidos didesnės už pačią skolą;
. skolininkas neidentifikuojamas ar nepasiekiamas.
. Visais šio Tvarkos aprašo 4 punkte nurodytais atvejais savivaldybės įstaiga turi įrodyti skolų beviltiškumą ir pastangas šioms skoloms susigrąžinti, turėti šio Tvarkos aprašo III skyriuje nurodytus tai įrodančius dokumentus.

 SKYRIUS


. Šio Tvarkos aprašo 4.1 papunktyje nurodytais atvejais skolų beviltiškumą ir pastangas susigrąžinti skolas įrodo skolų suderinimo aktai (jei jie sudaryti (pasirašyti)) arba įrodymai, kad šie aktai, informaciniai pranešimai buvo siųsti skolininkui, savivaldybės įstaigos išoriniai dokumentai (susirašinėjimo su skolininku įrodymai – laiškai, elektroniniai laiškai, bankų, audito firmų ir kitų organizacijų rašytinė informacija, susijusi su skolininko finansinės būklės įvertinimu, ir kt.).
.	Šio Tvarkos aprašo 4.2 papunktyje nurodytais atvejais siekiant įrodyti skolų beviltiškumą ir pastangas susigrąžinti skolas įrodo: 
.	skolų suderinimo aktai (jei jie sudaryti (pasirašyti)) arba įrodymai, kad šie aktai, informaciniai pranešimai buvo siųsti skolininkui, savivaldybės įstaigos išoriniai dokumentai (susirašinėjimo su skolininku įrodymai – laiškai, elektroniniai laiškai, bankų, audito firmų ir kitų organizacijų rašytinė informacija, susijusi su skolininko finansinės būklės įvertinimu, ir kt.); 
.	įsiteisėjęs Lietuvos Respublikos teismo (arba ginčą nagrinėjusios institucijos) sprendimas, nuosprendis arba nutartis (toliau – teismo sprendimas), kuriais patvirtinama savivaldybės įstaigos teisė susigrąžinti skolas, arba teismo sprendimas, kuriuo sumažėja arba paneigiamos skolininko skolos; 
.	antstolio surašytas aktas ar kitas procesinis dokumentas, kuriame antstolio pažymėta apie išieškojimo negalimumą ir išieškojimas nebuvo įvykdytas.
. Šio Tvarkos aprašo 4.3 papunktyje nurodytu atveju skolų beviltiškumą ir pastangas skoloms susigrąžinti įrodantys šie dokumentai:
. skolininko mirties faktą patvirtinantis dokumentas. Jeigu savivaldybės įstaiga neturi galimybės gauti šiame papunktyje nurodyto dokumento, tai ji turi turėti kitą dokumentą, kuriame turi būti oficialiai (teismo, notaro, civilinės metrikacijos funkcijas tvarkančios arba kitokios valstybinės institucijos) nurodytas faktas, kad skolininkas yra miręs arba paskelbtas mirusiu;
. dokumentai, kuriuose turi būti oficialiai (teismo, notaro, civilinę metrikaciją tvarkančios arba kitokios valstybinės institucijos) nurodomas faktas, kas yra skolininko įpėdinis (arba įpėdiniai) ir teisių ir pareigų perėmėjas arba perėmėjai. Tais atvejais, kai už palikėjo (skolininko) skolas įpėdinis atsako visu savo turtu, faktą, kad įpėdinio turto nepakanka skoloms susigrąžinti.
. Šio Tvarkos aprašo 4.4 papunktyje nurodytu atveju savivaldybės įstaiga privalo turėti valstybės įmonės Registrų centras išduotą dokumentą apie įregistruotą juridinio asmens teisinį statusą (likviduotas).
. Šio Tvarkos aprašo 4.5 papunktyje nurodytu atveju savivaldybės įstaiga privalo turėti šiuos dokumentus:
. įsiteisėjusią teismo nutartį likviduoti įmonę dėl bankroto arba kreditorių susirinkimo nutarimą paskelbti įmonę likviduojama dėl bankroto, arba valstybės įmonės Registrų centro išduotą dokumentą apie įregistruotą juridinio asmens teisinį statusą (bankrutavęs);
. įsiteisėjusį teismo sprendimą baigti fizinio asmens bankroto bylą.
. Šio Tvarkos aprašo 4.6 papunktyje nurodytu atveju savivaldybės įstaiga privalo turėti dokumentus, įrodančius skolos atsiradimo faktą ir datą įstaigos apskaitos registruose (gautinų sumų inventorizavimo aprašai – sutikrinimo žiniaraščiai, atsiskaitymų su skolininkais apskaitos žiniaraščiai, mokėtojo apskaitos kortelės ar kt.).
. Šio Tvarkos aprašo 7–10 punktuose nurodyti reikalavimai dėl dokumentų, įrodančių skolų beviltiškumą ir pastangas atgauti skolas, netaikomi, jeigu: 
. savivaldybės įstaiga šiuos faktus gali patikrinti pagal su registrų tvarkytojais sudarytas sutartis arba pagal Lietuvos Respublikos teisės aktų nuostatas prieinamus (skelbiamus) viešus duomenis duomenų bazėse;
. įrodančių dokumentų negali gauti pagal Lietuvos Respublikos teisės aktų nuostatas, tačiau turi dokumentus, kurie leidžia padaryti išvadą, kad stengėsi skolas susigrąžinti.
. Jeigu dokumentas, kurio pagrindu skola pripažintina beviltiška, yra išduotas (surašytas) ne lietuvių kalba, savivaldybės įstaiga turi turėti tokio dokumento vertimą į lietuvių kalbą.

 SKYRIUS


. Savivaldybės įstaigos vadovo įsakymu sudarytai Skolų pripažinimo beviltiškomis nagrinėjimo komisijai atsakingi savivaldybės įstaigos darbuotojai pagal jiems priskirtas veiklos sritis ir funkcijas pateikia dokumentus, atliktus teisės aktuose numatytus skolos išieškojimo veiksmus, patvirtinančius skolos beviltiškumą Komisija analizuoja skolų susidarymo priežastis, įvertina, kokie veiksmai buvo atlikti siekiant skolą susigrąžinti. Jei komisija nustato, kad skola atitinka Tvarkos aprašo 4 punkte nurodytą pagrindą ir yra dokumentai, pagrindžiantys jos beviltiškumą, komisija sudaro beviltiškų skolų sąrašą. Komisijos išvados ir siūlymai pripažinti skolas beviltiškomis įforminami išvada ir teikiami Įstaigos vadovui kartu su beviltiškų skolų sąrašu.
. Savivaldybės įstaigos sudarytos Skolų pripažinimo beviltiškomis nagrinėjimo komisijos išvada teikiama savivaldybės įstaigos vadovui, kuris priima sprendimą dėl skolų pripažinimo beviltiškomis ir jų nurašymo, kai skolos dydis neviršija Tvarkos aprašo 16 punkte nustatytos ribos. Kai skolos viršija šią ribą, komisijos išvada teikiama Savivaldybės administracijos direktoriui, kuris, įvertinęs pateiktą informaciją, priima sprendimą kreiptis į Savivaldybės tarybą. Sprendimo projektą rengia Savivaldybės administracijos skyrius pagal priskirtas funkcijas.
. Skolos pripažįstamos beviltiškomis ir jos nurašomos iš savivaldybės įstaigos apskaitos registrų savivaldybės įstaigos vadovo įsakymu, kai:
. skola (vieno skolininko) neviršija 500 eurų;
. skolos išieškojimo išlaidos didesnės už pačią skolą.
. Dokumentai, kurių pagrindu skolos pripažintos beviltiškomis, savivaldybės įstaigoje saugomi tokia pačia tvarka ir terminais, kaip ir buhalterinės apskaitos dokumentai – pagal galiojančius norminius teisės aktus.
. Beviltiškų skolų buhalterinė apskaita ir nurašymas atliekami vadovaujantis galiojančiais norminiais teisės aktais.

 SKYRIUS


. Savivaldybės įstaigų darbuotojai privalo imtis visų įmanomų priemonių, siekdami užkirsti galimybę susidaryti beviltiškoms skoloms, ir privalo imtis visų įmanomų teisėtų priemonių skoloms išieškoti.
. Už tinkamą šio Tvarkos aprašo nuostatų įgyvendinimą atsakingi savivaldybės įstaigų vadovai.
. Tai, kas nereglamentuota Tvarkos apraše, sprendžiama taip, kaip numatyta teisės aktuose.
. Tvarkos aprašas keičiamas, stabdomas jo galiojimas ar jis pripažįstamas netekusiu galios Savivaldybės tarybos sprendimu.

____________________


RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL SKOLŲ PRIPAŽINIMO BEVILTIŠKOMIS, JŲ NURAŠYMO, APSKAITOS IR INVENTORIZAVIMO RADVILIŠKIO RAJONO SAVIVALDYBĖS BIUDŽETINĖSE ĮSTAIGOSE TVARKOS APRAŠO PATVIRTINIMO“ 
AIŠKINAMASIS RAŠTAS

2025-11-10
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Poreikis sureguliuoti skolų pripažinimo beviltiškomis, jų nurašymo procesus savivaldybės biudžetinėse įstaigose. Tikslas – užtikrinti skaidrų ir vieningą skolų tvarkymo mechanizmą, prisidedant prie efektyvesnio savivaldybės finansų valdymo.
.  Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjai – Radviliškio rajono savivaldybės administracijos Investicijų ir turto valdymo skyrius bei Statybos ir viešosios tvarkos skyrius. 
.	Kaip šiuo metu yra reguliuojami sprendimo projekte aptarti teisiniai santykiai.
Šiuo metu skolų pripažinimo beviltiškomis ir jų nurašymo procesas nėra reglamentuotas savivaldybės lygmeniu. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Siūloma patvirtinti aiškų tvarkos aprašą, nustatantį kriterijus, dokumentus ir procedūras, reikalingas skoloms pripažinti beviltiškomis ir jas nurašyti. Laukiamas rezultatas – skaidresnė apskaita, efektyvesnis turto valdymas, mažesnė administracinė našta.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Papildomų teisės aktų priimti nereikia. Galiojantys teisės aktai lieka galioti, sprendimo projektas jų nepakeičia ir nepripažįsta negaliojančiais.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Sprendimo projektui įgyvendinti lėšos nereikalingos.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projekto vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra

Parengė:
Investicijų ir turto valdymo skyriaus vyriausioji specialistė                                           Justė Kriuklienė


Statybos ir viešosios tarkos skyriaus vyriausioji specialistė                                                 Rasa Zviagina
